CELEX: 62013CN0133
Language: fi
Date: 2013-03-18 00:00:00
Title: Asia C-133/13: Ennakkoratkaisupyyntö, jonka Raad van State (Alankomaat) on esittänyt 18.3.2013 — Staatssecretaris van Economische Zaken ja Staatssecretaris van Financië v. Q

15.6.2013   
            
            
               FI
            
            
               Euroopan unionin virallinen lehti
            
            
               C 171/13
            
         Ennakkoratkaisupyyntö, jonka Raad van State (Alankomaat) on esittänyt 18.3.2013 — Staatssecretaris van Economische Zaken ja Staatssecretaris van Financië v. Q
   (Asia C-133/13)
   2013/C 171/25
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittajat: Staatssecretaris van Economische Zaken ja Staatssecretaris van Financië
   
      Vastapuoli: Q
   
      Ennakkoratkaisukysymykset
   
   
               1)
            
            
               Onko tarve säilyttää kotimainen luonnonperintö ja kulttuurihistoriallinen perintö, mistä on kyse vuoden 1928 luonnonperintölaissa (Natuurschoonwet 1928), sellainen yleisen edun mukainen pakottava syy, jolla voidaan perustella lainsäädäntö, jolla rajoitetaan lahjaverovapauden (perintäjärjestelmä) soveltaminen Alankomaissa sijaitseviin suojelualueisiin?
            
         
               2)
            
            
               
                           a)
                        
                        
                           Kun kyse on sen tutkimisesta, voidaanko toisessa jäsenvaltiossa sijaitseva kiinteä omaisuus luokitella vuoden 1928 luonnonperintölain (Natuurschoonwet 1928) mukaiseksi suojelualueeksi, voivatko jäsenvaltion viranomaiset vedota keskinäisestä avunannosta veroihin, maksuihin ja muihin toimenpiteisiin liittyvien saatavien perinnässä 16.3.2010 annettuun neuvoston direktiiviin 2010/24/EU (1) virka-avun saamiseksi siinä maassa, jossa suojelualue sijaitsee, kun kiinteän omaisuuden luokituksesta kyseisen lain perusteella suojelualueeksi seuraa vapautus sellaisen lahjaveron perinnästä, joka kiinteästä omaisuudesta on lahjoittamishetkellä maksettava?
                        
                     
                           b)
                        
                        
                           Jos kysymykseen 2 a vastataan myöntävästi, tulkitaanko hallinnollisesta yhteistyöstä verotuksen alalla ja direktiivin 77/799/ETY kumoamisesta 15.2.2011 annetun neuvoston direktiivin 2011/16/EU (2) 3 artiklan 7 kohdan käsitettä ”hallinnollinen tutkimus” niin, että siihen sisältyy myös paikan päällä tehtävä tutkimus?
                        
                     
                           c)
                        
                        
                           Jos kysymykseen 2 b vastataan myöntävästi, voidaanko keskinäisestä avunannosta veroihin, maksuihin ja muihin toimenpiteisiin liittyvien saatavien perinnässä 16.3.2010 annetun neuvoston direktiivin 2010/24/EU 5 artiklan 1 kohdassa käytetyn käsitteen ”hallinnolliset tutkimukset” määrittelyssä nojautua hallinnollisesta yhteistyöstä verotuksen alalla ja direktiivin 77/799/ETY kumoamisesta 15.2.2011 annetun neuvoston direktiivin 2011/16/EU 3 artiklan 7 kohtaan sisältyvään käsitteen ”hallinnollinen tutkimus” määritelmään?
                        
                     
         
               3)
            
            
               Jos kysymyksiin 2 a, 2 b tai 2 c vastataan kieltävästi, tulkitaanko SEU 4 artiklan 3 kohdassa määrätyn vilpittömän yhteistyön periaatteen, luettuna yhdessä SEUT 167 artiklan 2 kohdan kanssa, merkitsevän sitä, että kun yksi jäsenvaltio pyytää toiselta jäsenvaltiolta avunantoa sen tutkimiseen, voidaanko kyseisessä toisessa jäsenvaltiossa sijaitseva kiinteä omaisuus luokitella sellaisessa laissa, jolla tavoitellaan kotimaisen luonnonperinnön ja kulttuurihistoriallisen perinnön säilyttämistä ja suojelemista, tarkoitetuksi suojelualueeksi, pyynnön vastaanottanut jäsenvaltio on velvollinen tällaiseen avunantoon?
            
         
               4)
            
            
               Voidaanko pääoman vapaan liikkuvuuden rajoitus perustella tarpeella taata tehokkaat verotarkastukset, jos verotarkastusten tehokkuus voi vaarantua sen johdosta, että kansallisten viranomaisten on matkustettava vuoden 1928 luonnonperintölain (Natuurschoonwet 1928) 7 §:n 1 momentissa säädetyn 25 vuoden ajan toiseen jäsenvaltioon tarvittavien tarkastusten tekemiseksi?
            
         
      (1)  EUVL L 84, s. 1.
   
      (2)  EUVL L 64, s. 1.